ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
മലേഷ്യന് പാര്ലമെന്റ് അംഗം ദാതുക്ക് സെരി അന്വര് ഇബ്രാഹിം പ്രധാനമന്ത്രി നരേന്ദ്ര മോദിയെ സന്ദര്ശിച്ചു
മലേഷ്യന് പാര്ലമെന്റ് അംഗവും മലേഷ്യയിലെ പി.കെ.ആര്. പാര്ട്ടി നേതാവുമായ ദാതുക്ക് സെരി അന്വര് ഇബ്രാഹിം ന്യൂഡല്ഹിയില് ഇന്ന് പ്രധാനമന്ത്രി നരേന്ദ്ര മോദിയെ സന്ദര്ശിച്ചു.
മലേഷ്യന് പാര്മെന്റിലെ രണ്ട് അംഗങ്ങളായ കേശവന് സുബ്രഹ്മണ്യന്, സന്താരകുമാര രാമനായിഡു എന്നിവരും ശ്രീ. ഇബ്രാഹിമിനോടൊപ്പം ഉണ്ടായിരുന്നു.
പി.കെ.ആര്. പാര്ട്ടിയുടെ പ്രസിഡന്റായി അടുത്തിടെ തിരഞ്ഞെടുക്കപ്പെട്ട ശ്രീ. ഇബ്രാഹിമിനെ പ്രധാനമന്ത്രി അഭിനന്ദിച്ചു. 2018 മേയില് മലേഷ്യയില് നടന്ന തങ്ങളുടെ കൂടിക്കാഴ്ചയെ പ്രധാനമന്ത്രി സ്നേഹപൂര്വ്വം അനുസ്മരിച്ചു. മലേഷ്യന് പ്രധാനമന്ത്രി ഡോ. മഹാതിര് മുഹമ്മദിനോടുള്ള ഊഷ്മളമായ സ്നേഹാദരങ്ങളും പ്രധാനമന്ത്രി അദ്ദേഹത്തിന് കൈമാറി.
പരസ്പര താല്പര്യമുള്ള ഉഭയകക്ഷി, മേഖലാ, ആഗോള വിഷയങ്ങളും ഇരു നേതാക്കളും ചര്ച്ച ചെയ്തു.
ND MRD - 26
പ്രധാനമന്ത്രിയുടെ ഓഫീസ്
യു.എസ്. വിദേശകാര്യസെക്രട്ടറി പ്രധാനമന്ത്രിയെ സന്ദര്ശിച്ചു
യു.എസ്. വിദേശകാര്യസെക്രട്ടറിമൈക്കിള് ആര്. പോംപിയോ ന്യൂഡല്ഹിയില് ഇന്ന് രാവിലെ പ്രധാനമന്ത്രി ശ്രീ. നരേന്ദ്ര മോദിയുമായി കൂടിക്കാഴ്ച നടത്തി. തിരഞ്ഞെടുപ്പ്വിജയത്തില് പ്രധാനമന്ത്രിയെ അഭിനന്ദിച്ച സെക്രട്ടറി പോംപിയോ പ്രസിഡന്റ് ട്രംപിന്റെആശംസകളും പ്രധാനമന്ത്രിക്ക് കൈമാറി.
ഊഷ്മളമായആശംസകള്ക്ക് പ്രധാനമന്ത്രി സെക്രട്ടറി പോംപിയോയ്ക്ക് നന്ദി പറയുകയും, പ്രസിഡന്റ് ട്രംപിനെ തന്റെനന്ദി അറിയിക്കാന് അഭ്യര്ത്ഥിക്കുകയുംചെയ്തു.
അമേരിക്കയുമായുള്ള ബന്ധങ്ങള്ക്ക് താന് നല്കുന്ന മുന്ഗണ പ്രധാനമന്ത്രി ആവര്ത്തിച്ച്വ്യക്തമാക്കി. വിശ്വാസത്തിന്റെയുംഒരേപോലുള്ളതാല്പര്യങ്ങളുടെയുംകരുത്തുറ്റഅടിത്തറയില്പുതിയഗവണ്മെന്റിന്റെകാലയളവിലുംഅതിനപ്പുറവുംഉണ്ടാകേണ്ട തന്ത്രപരമായ പങ്കാളിത്തംസംബന്ധിച്ച തന്റെകാഴ്ചപ്പാട് പ്രധാനമന്ത്രി വ്യക്തമാക്കി.
ഇന്ത്യയുമായികരുത്തുറ്റ ബന്ധങ്ങള് കെട്ടിപ്പടുക്കുന്നതിലുംഒരു പോലെയുള്ള കാഴ്ചപ്പാടുകളും, ലക്ഷ്യങ്ങളും ഒത്തൊരുമിച്ച്സാക്ഷാത്ക്കരിക്കുന്നതിലുംയു.എസ്. ഗവണ്മെന്റിന്റെ നിരന്തരമായതാല്പ്പര്യംസെക്രട്ടറി പോംപിയോവെളിപ്പെടുത്തി.
വ്യാപാരം, സാമ്പത്തികം, ഊര്ജ്ജം, പ്രതിരോധം, ഭീകര വിരുദ്ധ പ്രവര്ത്തനങ്ങള്, ജനങ്ങള് തമ്മിലുള്ള ബന്ധങ്ങള് മുതലായവയിലെ ഉഭയകക്ഷി ബന്ധങ്ങള് പൂര്ണതോതിലാക്കുന്നതില്തന്റെഉറച്ച പ്രതിബദ്ധത പ്രധാനമന്ത്രി പ്രകടിപ്പിച്ചു.
ND/MRD
(Visitor Counter : 60
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
'ബിൽഡിംഗ് സയൻസ് ലീഡേഴ്സ് പ്രോഗ്രാം' ന്യൂ ഡൽഹിയിൽ ആരംഭിച്ചു
ന്യൂ ഡൽഹി: സെപ്റ്റംബർ 29, 2022
പൗരന്മാരുടെ ആവശ്യങ്ങൾ നിറവേറ്റുന്നതിന് ശാസ്ത്രത്തെ പ്രയോജനപ്പെടുത്താൻ, സമൂഹവുമായി ശാസ്ത്ര സാങ്കേതിക വികസനം സമന്വയിപ്പിക്കാൻ 'ശാസ്ത്ര നേതാക്കൾ' ആവശ്യമാണെന്ന് കേന്ദ്ര പേഴ്സണൽ, പബ്ലിക് ഗ്രീവൻസ്സ്, പെൻഷൻ വകുപ്പ് സഹമന്ത്രി ഡോ. ജിതേന്ദ്ര സിംഗ് പറഞ്ഞു.
ഗവണ്മെന്റിന്റെ സേവന വിതരണത്തിന്, ശാസ്ത്രജ്ഞർ അവരുടെ പങ്കാളിത്തം വർധിപ്പിക്കണമെന്നും പൊതുനന്മയ്ക്കായി ശാസ്ത്രം എത്തിക്കുന്നതിനുള്ള കഴിവുകൾ വികസിപ്പിക്കേണ്ടത് പ്രധാനമാണെന്നും 'ബിൽഡിംഗ് സയൻസ് ലീഡേഴ്സ് പ്രോഗ്രാം' ഉദ്ഘാടനം ചെയ്തു കൊണ്ട് ഡോ ജിതേന്ദ്ര സിംഗ് പറഞ്ഞു.
സെന്റർ ഫോർ ടെക്നോളജി, ഇന്നൊവേഷൻ ആൻഡ് ഇക്കണോമിക് റിസർച്ച് , അഹമ്മദാബാദ് സർവ്വകലാശാല എന്നിവയുമായി സഹകരിച്ച്, 'ബിൽഡിംഗ് സയൻസ് ലീഡേഴ്സ് ഇൻ ഇന്ത്യ' പരിപാടി ആസൂത്രണം ചെയ്ത് നടപ്പാക്കുന്ന കപ്പാസിറ്റി ബിൽഡിംഗ് കമ്മീഷൻ, കേന്ദ്ര ഗവൺമെന്റിന്റെ പ്രിൻസിപ്പൽ സയന്റിഫിക് അഡ്വൈസർ  ഓഫീസ്, ഐഎസ്ആർഒ എന്നിവയുടെ പങ്കിനെ ശ്രീ ജിതേന്ദ്ര സിംഗ് അഭിനന്ദിച്ചു.
ലാബുകൾക്ക് നേതൃത്വം നൽകുന്ന അല്ലെങ്കിൽ നേതൃപരമായ പ്രവർത്തനങ്ങളിൽ ഏർപ്പെടാൻ സാധ്യതയുള്ളതും, ഭാവിയിൽ ഗവേഷണ സംഘടനകളുടെ ഡയറക്ടർമാരാകാൻ സാധ്യതയുള്ളതുമായ ശാസ്ത്രജ്ഞർക്കായി സവിശേഷമായി രൂപകൽപ്പന ചെയ്ത എക്സിക്യൂട്ടീവ് ഡെവലപ്മെന്റ് പ്രോഗ്രാമാണ് ‘ബിൽഡിംഗ് സയൻസ് ലീഡേഴ്സ് ഇൻ ഇന്ത്യ’ എന്ന് മന്ത്രി പറഞ്ഞു. ശാസ്ത്രജ്ഞരിലെ ആശയവിനിമയം, രൂപകൽപ്പന ശേഷി, പ്രോജക്ട് മാനേജ്മെന്റ് തുടങ്ങിയ പ്രധാന കഴിവുകൾ ഈ പരിപാടിയിലൂടെ വികസിപ്പിക്കുമെന്ന് അദ്ദേഹം പറഞ്ഞു.
പ്രോഗ്രാമിന്റെ ആദ്യ ബാച്ചിൽ കേന്ദ്ര ഗവൺമെന്റിന് കീഴിലുള്ള 7 ശാസ്ത്ര വകുപ്പുകളിൽ - DST, DBT, ISRO, DAE, CSIR, MoES, MoEFCC നിന്നുള്ള പങ്കാളിത്തമുണ്ട്. വകുപ്പുകളിലുടനീളമുള്ള ശാസ്ത്രജ്ഞർ പരസ്പരം സഹകരിച്ചു പ്രവർത്തിക്കുന്നുവെന്ന് ഉറപ്പാക്കാനും ഈ സമീപനം ലക്ഷ്യമിടുന്നു.
രണ്ട് ഘട്ടങ്ങളിലായാണ് പ്രോഗ്രാം രൂപകൽപ്പന ചെയ്തത്- ഘട്ടം 1 : രണ്ട് ദിവസത്തെ ഓൺലൈൻ പ്രോഗ്രാം സെപ്റ്റംബർ 7, 8 തീയതികളിൽ നടന്നു. ഘട്ടം 2 : സെപ്റ്റംബർ 27- മുതൽ 30 വരെ നാല് ദിവസം ബാംഗ്ലൂർ ഐഎസ്ആർഒ-യിൽ നടക്കുന്നു.
പ്രധാനമന്ത്രിയുടെ ഓഫീസ്
ഉത്തരാഖണ്ഡിലെ പൗരി ബസ്സപകടത്തിൽ പ്രധാനമന്ത്രി അനുശോചിച്ചു
ഉത്തരാഖണ്ഡിലെ പൗരിയിൽ ബസ് അപകടത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. അപകടത്തിൽ പരിക്കേറ്റവർ വേഗത്തിൽ സുഖം പ്രാപിക്കട്ടെയെന്നും പ്രധാനമന്ത്രി ആശംസിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"ഉത്തരാഖണ്ഡിലെ പൗരിയിൽ ഉണ്ടായ ബസ് അപകടം ഹൃദയഭേദകമാണ്. ഈ ദുരന്തസമയത്ത് എന്റെ ചിന്തകൾ ദുഃഖിതരായ കുടുംബങ്ങൾക്കൊപ്പമാണ്. പരിക്കേറ്റവർ എത്രയും വേഗം സുഖം പ്രാപിക്കുമെന്ന് ഞാൻ പ്രതീക്ഷിക്കുന്നു. രക്ഷാപ്രവർത്തനം പുരോഗമിക്കുന്നു. ദുരന്തബാധിതർക്ക് സാധ്യമായ എല്ലാ സഹായവും നൽകും. : പ്രധാനമന്ത്രി മോദി"
(
ആഭ്യന്തരകാര്യ മന്ത്രാലയം
വിവരസാങ്കേതിക നിയമം 2000 ലെ റദ്ദാക്കപ്പെട്ട 66-എ വകുപ്പ് പ്രകാരം കേസുകൾ രജിസ്റ്റർ ചെയ്യരുതെന്ന നിർദ്ദേശം രാജ്യത്തെ എല്ലാ പോലീസ് സ്റ്റേഷനുകൾക്കും നൽകണമെന്ന് കേന്ദ്ര ആഭ്യന്തര മന്ത്രാലയം സംസ്ഥാനങ്ങളോടും കേന്ദ്രഭരണ പ്രദേശങ്ങളോടും അഭ്യർത്ഥിച്ചു
ന്യൂ ഡൽഹി, ജൂലൈ 14, 2021
 കേസുകൾ രജിസ്റ്റർ ചെയ്യരുതെന്ന നിർദ്ദേശം തങ്ങളുടെ അധികാരപരിധിയിലുള്ള എല്ലാ പോലീസ് സ്റ്റേഷനുകൾക്കും നൽകണമെന്ന് കേന്ദ്ര ആഭ്യന്തര മന്ത്രാലയം  സംസ്ഥാനങ്ങളോടും കേന്ദ്രഭരണ പ്രദേശങ്ങളോടും അഭ്യർത്ഥിച്ചു. ഇത് സംബന്ധിച്ച് 24.03.2015 ന് ബഹുമാനപ്പെട്ട സുപ്രീം കോടതി പുറപ്പെടുവിച്ച ഉത്തരവ് പാലിക്കപ്പെടുന്നുണ്ടെന്ന് സംസ്ഥാനങ്ങളും കേന്ദ്രഭരണ പ്രദേശങ്ങളും ഉറപ്പാക്കണം. വിവരസാങ്കേതിക നിയമം 2000 ലെ റദ്ദാക്കപ്പെട്ട 66 എ വകുപ്പ് പ്രകാരം സംസ്ഥാനങ്ങളിലും കേന്ദ്രഭരണ പ്രദേശങ്ങളിലും കേസെടുത്തിട്ടുണ്ടെങ്കിൽ അത്തരം കേസുകൾ ഉടൻ പിൻവലിക്കണമെന്നും കേന്ദ്ര ആഭ്യന്തര മന്ത്രാലയം നിർദ്ദേശിച്ചു.
ശ്രേയ സിംഘൽ vs. യൂണിയൻ ഓഫ് ഇന്ത്യ എന്ന കേസിൽ, 24.03.2015 ന് പുറപ്പെടുവിച്ച വിധിന്യായത്തിലാണ് വിവരസാങ്കേതിക നിയമം 2000 ലെ 66 എ വകുപ്പ് സുപ്രീം കോടതി അസാധുവാക്കിയത്. ഉത്തരവ് തീയതി മുതൽ ഇത് പ്രാബല്യത്തിൽ വരികയും ചെയ്തു. അതുകൊണ്ടു തന്നെ 66 എ വകുപ്പ് പ്രകാരമുള്ള കേസുകൾ ഇനി നിലനിക്കുകയുമില്ല.
പ്രധാനമന്ത്രിയുടെ ഓഫീസ്
ഇന്ത്യയില് കളിക്കോപ്പ് നിര്മ്മാണം പ്രോത്സാഹിപ്പിക്കുന്നതിനുള്ള വഴികളെക്കുറിച്ച് ചര്ച്ചചെയ്യുന്നതിന് പ്രധാനമന്ത്രി യോഗം വിളിച്ചു
ഇന്ത്യന് കളിക്കോപ്പ് നിര്മ്മാണവും അതിന്റെ ആഗോള മുദ്രണവും പ്രോത്സാഹിപ്പിക്കുന്നതിനുള്ള വഴികളെക്കുറിച്ച് ചര്ച്ചചെയ്യുന്നതിന് പ്രധാനമന്ത്രി ശ്രീ നരേന്ദ്രമോദി മുതിര്ന്ന മന്ത്രിമാരുടെയും ഉദ്യോഗസ്ഥരുടെയും യോഗം വിളിച്ചുചേര്ത്തു.
ഇന്ത്യ നിരവധി കളികോപ്പ് ക്ലസ്റ്ററുകളുടെ ഭൂമിയാണെന്നും ഇവിടെയുള്ള ആയിരക്കണക്കിന് കൈത്തൊഴിലാളികള് നിര്മ്മിക്കുന്ന കളിപ്പാട്ടങ്ങള് സാംസ്ക്കാരിക ബന്ധമുള്ളവ മാത്രമല്ല വളരെ ചെറുപ്രായത്തില് തന്നെ കുട്ടികളില് മാനസിക ചലനനൈപുണ്യവും ജീവിത വൈദഗ്ധ്യങ്ങളും ഉണ്ടാക്കുന്നതിനും സഹായിക്കുന്നുവെന്ന് പ്രധാനമന്ത്രി പറഞ്ഞു. അത്തരം ക്ലസ്റ്ററുകളെ നൂതനാശപരവും സൃഷ്ടിപരവുമായ രീതികളിലൂടെ പ്രോത്സാഹിപ്പിക്കണമെന്നും അദ്ദേഹം നിര്ദ്ദേശിച്ചു.
ഇന്ത്യന് കളിക്കോപ്പ് വിപണിക്ക് വലിയ സാദ്ധ്യതകളുണ്ടെന്നും ആത്മനിര്ഭര് ഭാരത് ക്യാമ്പയിനു കീഴിലുള്ള പ്രാദേശികത ' പ്രോത്സാഹിപ്പിക്കുന്നതിലൂടെ ഈ വ്യവസായത്തില് പരിവര്ത്തനപരമായ മാറ്റം കൊണ്ടുവരാനാകുമെന്നും അറിയിച്ചു. സാങ്കേതികവിദ്യയുടെയും നൂതനാശയങ്ങളുടെയും ഉപയോഗത്തിനും ആഗോള നിലവാരം കാത്തുസൂക്ഷിക്കുന്ന തരത്തിലുള്ള ഗുണനിലവാരമുള്ള ഉല്പ്പന്നങ്ങളുടെ നിര്മ്മാണത്തിനും ശ്രദ്ധകേന്ദ്രീകരിക്കണമെന്ന് പ്രധാനമന്ത്രി പറഞ്ഞു. എല്ലാ അങ്കണവാടി കേന്ദ്രങ്ങളിലും സ്കൂളുകളിലും കുട്ടികളുടെ മൊത്തത്തിലുള്ള വികാസത്തിനായി ഇന്ത്യന് സംസ്ക്കാരവും ധാര്മ്മികതയുമായി അണിനിരന്നിരിക്കുന്ന കളികോപ്പുകളെ പ്രബോധന ഉപകരണങ്ങളായി ഉപയോഗിക്കണമെന്ന് ഒരു കുട്ടിയുടെ മനസിനെ രൂപപ്പെടുത്തിയെടുക്കുന്നതില് കളിക്കോപ്പുകള്ക്കുള്ള പ്രാധാന്യം ഉയര്ത്തിക്കാട്ടികൊണ്ട് പ്രധാനമന്ത്രി പറഞ്ഞു. ദേശീയ ലക്ഷ്യങ്ങളിലേക്കും നേട്ടങ്ങളിലേക്കും നയിക്കുന്ന ഒരു വിചാരം ഉള്ളില് നിറയ്ക്കുന്ന നൂതനാശയപരമായ കളികോപ്പുകളും രൂപരേഖകളുമായി യുവജനങ്ങള് മുന്നോട്ടുവരുന്നതിന് തയാറാകണമെന്നും അദ്ദേഹം നിര്ദ്ദേശിച്ചു.
'ഏക ഭാരതം ശ്രേഷ്ഠ ഭാരതം എന്ന ഉത്സാഹത്തെ വര്ദ്ധിപ്പിക്കുന്നതിനുള്ള ഏറ്റവും മികച്ച മാധ്യമങ്ങളാകാന് കളിപ്പാട്ടങ്ങള്ക്ക് കഴിയുമെന്ന് പ്രധാനമന്ത്രി ചൂണ്ടിക്കാട്ടി. അതേസമയം കളിപ്പാട്ടങ്ങള് ഇന്ത്യയുടെ മൂല്യവ്യവസ്ഥിതിയും സാംസ്ക്കാരികമായി സ്ഥാപിക്കപ്പെട്ട പരിസ്ഥിതി സൗഹൃദ സമീപനവും പ്രതിഫലിക്കുന്നതാകണമെന്നും അദ്ദേഹം ഉദ്ബോധിപ്പിച്ചു. ഇന്ത്യയുടെ സംസ്ക്കാരത്തെ പ്രോത്സാഹിപ്പിക്കുന്നതിന്പ്രത്യേകിച്ച് കരകൗശല കളിക്കോപ്പുകള്ക്ക് പ്രശസ്തമായ മേഖലകളില് ടൂറിസത്തെ ഉപയോഗിക്കണമെന്നും അദ്ദേഹം നിര്ദ്ദേശിച്ചു.
ഇന്ത്യന് ധാര്മികതയും മൂല്യവും പ്രതിഫലിപ്പിക്കുന്നതിന് ഓണ്ലൈന് ഗെയിമുകള് ഉള്പ്പെടെയുള്ള കളിക്കോപ്പുകള്ക്കും രൂപരേഖകള്ക്കുമുള്ള നൂതനാശയങ്ങള്ക്കായി യുവാക്കള്ക്ക് വേണ്ടി ഹാക്കത്തോണുകള് സംഘടിപ്പിക്കണമെന്നതിനും പ്രധാനമന്ത്രി ഊന്നല് നല്കി.
വളരെയധികം വേഗത്തില് വളര്ന്നുകൊണ്ടിരിക്കുന്ന ഡിജിറ്റല് ഗെയിംമിംഗ് വേദിക്ക് ഊന്നല് നല്കികൊണ്ട്, ഈ മേഖലയിലെ വലിയ സാദ്ധ്യതകള് ഇന്ത്യ പകര്ന്നെടുക്കണമെന്ന് പ്രധാനമന്ത്രി പറഞ്ഞു. ഇന്ത്യന് സംസ്ക്കാരത്തില് നിന്നും നാടോടി കഥകളില് നിന്നും പ്രചോദനം ഉള്ക്കൊണ്ടുള്ള ഗെയിമുകള് വികസിപ്പിച്ചെടുത്ത് അന്താരാഷ്ട്ര ഡിജിറ്റല് ഗെയിമിംഗ് മേഖലയ്ക്ക് നേതൃത്വം നല്കണമെന്നും അദ്ദേഹം നിര്ദ്ദേശിച്ചു.
(
പ്രധാനമന്ത്രിയുടെ ഓഫീസ്
പ്രധാനമന്ത്രിയും ഈജിപ്ത് പ്രസിഡന്റും തമ്മില് ടെലിഫോണില് സംസാരിച്ചു
പ്രധാനമന്ത്രി ശ്രീ. നരേന്ദ്ര മോദി ഈജിപ്ത് പ്രസിഡന്റ് ബഹുമാനപ്പെട്ട ശ്രീ. അബ്ദല് ഫത്താഹ് അല്-സീസിയുമായി ടെലിഫോണില് സംസാരിച്ചു.
കോവിഡ്- 19 മഹാവ്യാധിയുടെ പശ്ചാത്തലത്തില് ഉയര്ന്നുവരുന്ന ആഗോള സാഹചര്യത്തെ കുറിച്ചു ചര്ച്ച ചെയ്ത നേതാക്കള്, ജനങ്ങളെ സംരക്ഷിക്കുന്നതിനായി തങ്ങളുടെ ഗവണ്മെന്റുകള് നടത്തുന്ന പ്രവര്ത്തനങ്ങള് പരസ്പരം വിശദീകരിച്ചു. പരസ്പരം പാഠങ്ങള് ഉള്ക്കൊള്ളുന്നതിനായി അനുഭവജ്ഞാനവും നല്ല പ്രായോഗിക മാതൃകകളും ഉപയോഗപ്പെടുത്തുന്നതിന് ഇരുവരും സമ്മതിച്ചു.
ബുദ്ധിമുട്ടേറിയ ഈ കാലത്തു മരുന്നുകള് ലഭ്യമാക്കുന്നതിനു സാധ്യമായ എല്ലാ സഹായവും ചെയ്യാമെന്ന് ഈജിപ്ഷ്യന് പ്രസിഡന്റിനു പ്രധാനമന്ത്രി ഉറപ്പു നല്കി. ഈജ്പിതിലെ ഇന്ത്യന് പൗരന്മാര്ക്കു നല്കിവരുന്ന പിന്തുണയ്ക്ക് അദ്ദേഹം പ്രസിഡന്റ് അല്-സീസിയെ നന്ദി അറിയിക്കുകയും ചെയ്തു.
നല്ല രീതിയിലുള്ള ഏകോപനവും അനുഭവങ്ങള് പങ്കുവെക്കലും ഉറപ്പുവരുത്തുന്നതിനായി തങ്ങളുടെ പ്രതിനിധികള് സദാ ബന്ധം പുലര്ത്തുമെന്ന് ഇരു നേതാക്കളും തീരുമാനിച്ചു.
(
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
പെൻഷൻകാർക്കും, പെൻഷൻ പറ്റിയ പ്രായാധിക്യമുള്ള മുതിർന്ന പൗരന്മാർക്കും വേണ്ടി ഏകജാലക പോർട്ടൽ ആരംഭിക്കുമെന്ന് കേന്ദ്രമന്ത്രി ഡോ.ജിതേന്ദ്ര സിംഗ്
പെൻഷൻകാർക്കും പെൻഷൻ പറ്റിയ പ്രായാധിക്യമുള്ള മുതിർന്ന പൗരന്മാർക്കും വേണ്ടി ഏകജാലക സംവിധാനം  ആരംഭിക്കുമെന്ന് കേന്ദ്ര ഉദ്യോഗസ്ഥ-പൊതു പരാതി-പെൻഷൻ കാര്യ സഹമന്ത്രി ഡോ. ജിതേന്ദ്ര സിംഗ് പ്രഖ്യാപിച്ചു.
പെൻഷൻകാർക്ക് തങ്ങളുടെ പരാതികൾ ഉന്നയിക്കാനും ബന്ധപ്പെട്ട അധികാരികളെ നേരിട്ട് സമീപിക്കാതെ തന്നെ പരിഹരിക്കാനും സാധിക്കുന്ന ഏകജാലക പെൻഷൻ പോർട്ടൽ പ്രവർത്തനക്ഷമമാക്കുന്നതിലൂടെ, ഒരു ഏകജാലക ഡിജിറ്റൽ സംവിധാനം സൃഷ്ടിക്കുകയാണെന്ന്,   ചട്ടങ്ങൾ, 2021 അവലോകനം ചെയ്യുന്നതിനും യുക്തിസഹമാക്കുന്നതിനുമുള്ള സ്റ്റാന്റിംഗ് കമ്മിറ്റി ഓഫ് വോളണ്ടറി ഏജൻസിസിന്റെ  32-ാമത് യോഗത്തെ അഭിസംബോധന ചെയ്തുകൊണ്ട് ഡോ. ജിതേന്ദ്ര സിംഗ് പറഞ്ഞു.
പെൻഷൻ കുടിശ്ശികയുടെ നടപടികൾ പൂർത്തിയാക്കുന്നതിനും, കുടിശ്ശിക അനുവദിക്കുന്നതിനും, വിതരണം ചെയ്യുന്നതിനും ഉത്തരവാദിത്തപ്പെട്ട എല്ലാ മന്ത്രാലയങ്ങളെയും ഈ സംവിധാനവുമായി ബന്ധിപ്പിച്ചതായും പരാതികൾ വിലയിരുത്തിയ ശേഷം പരിഹാരത്തിനായി, ബന്ധപ്പെട്ട മന്ത്രാലയത്തിന്/വകുപ്പിന് കൈമാറാവുന്നതാണെന്നും അദ്ദേഹം പറഞ്ഞു. പരാതി തീർപ്പാക്കുന്നതുവരെ പെൻഷൻകാർക്കും നോഡൽ ഓഫീസർമാർക്കും സിസ്റ്റത്തിൽ പരാതിയുടെ തൽസ്ഥിതി ഓൺലൈനായി കാണാൻ കഴിയും.
2020 നവംബറിൽ പോസ്റ്റ്മാൻമാർ മുഖേന ഡിജിറ്റൽ ലൈഫ് സർട്ടിഫിക്കറ്റ്  സമർപ്പിക്കുന്നതിനുള്ള വാതിൽപ്പടി സേവനം ആരംഭിച്ചതിന് ശേഷം, ഇന്ത്യ പോസ്റ്റ് പേയ്മെന്റ് ബാങ്ക്  വഴി 3,08,625-ലധികം ലൈഫ് സർട്ടിഫിക്കറ്റുകൾ സമർപ്പിച്ചതായി ഡോ. ജിതേന്ദ്ര സിംഗ് അറിയിച്ചു.
ലൈഫ് സർട്ടിഫിക്കറ്റ് ഡിജിറ്റലായി സമർപ്പിക്കുന്നതിന്, ആൻഡ്രോയിഡ് ഫോണിലൂടെയുള്ള ഫെയ്സ് ഓതന്റിക്കേഷൻ ടെക്നിക്ക് 29.11.2021 ന് ആരംഭിച്ചതായും ഇതുവരെ 20,500-ലധികം ലൈഫ് സർട്ടിഫിക്കറ്റുകൾ മുഖാധിഷ്ഠിത പരിശോധനയിലൂടെ ലഭിച്ചിട്ടുണ്ടെന്നും ഡോ. ജിതേന്ദ്ര സിംഗ് പറഞ്ഞു. 2014 മുതൽ കേന്ദ്ര ഗവണ്മെന്റ് പെൻഷൻകാർ സമർപ്പിച്ച മൊത്തം DLC കളുടെ എണ്ണം 1,07,75,980/- ആണെന്നും അദ്ദേഹം വ്യക്തമാക്കി.
96 മന്ത്രാലയങ്ങളുടെ/വകുപ്പുകളുടെ പ്രധാന സെക്രട്ടേറിയറ്റിലും ബന്ധപ്പെട്ട 813 ഓഫീസുകളിലും ഉൾപ്പെടെ സംയോജിത ഓൺലൈൻ പെൻഷൻ പ്രോസസ്സിംഗ് സംവിധാനം ആയ 'ഭവിഷ്യ' പ്ലാറ്റ്ഫോം, നിലവിൽ വിജയകരമായി പ്രവർത്തിച്ച് വരികയാണെന്ന് ഡോ. ജിതേന്ദ്ര സിംഗ് അറിയിച്ചു. ഇന്നേ ദിവസം വരെ, 1,50,000-ത്തിലധികം കേസുകളിൽ നടപടി സ്വീകരിച്ച് PPO കൾ വിതരണം ചെയ്തു. ഇതിൽ 80,000-ത്തിൽ അധികം e-PPO കളും ഉൾപ്പെടുന്നു.
RRTN/SKY
(Visitor Counter : 148
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 186.72 കോടി കടന്നു
ന്യൂ ഡൽഹി: ഏപ്രിൽ 19, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 186.72 കോടി  കടന്നു. 2,27,79,246 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 2.47 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു. ഇതുവരെ 1,85,860 മുൻകരുതൽ ഡോസുകളാണ് നൽകിയത്.
നിലവിൽ രാജ്യത്ത് ചികിത്സയിലുള്ളത് 11,860 പേരാണ്. ഇത് ആകെ രോഗബാധിതരുടെ 0.03% ശതമാനമാണ്.
കഴിഞ്ഞ 24 മണിക്കൂറിനുള്ളിൽ 928 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,25,11,701 ആയി. ദേശീയ രോഗമുക്തി നിരക്ക് 98.76%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 1,247 പേർക്കാണ്.
 പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 0.34 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.31 ശതമാനമാണ്.
RRTN
പ്രധാനമന്ത്രിയുടെ ഓഫീസ്
കൊറോണ വൈറസിനെതിരെ പൊരുതുന്നവരോടു നന്ദി പ്രകടിപ്പിച്ചതിനു പ്രധാനമന്ത്രി ജനങ്ങളോടു നന്ദി പറഞ്ഞു
കൊറോണ വൈറസിനെതിരെ പൊരുതുന്നവരോടു നന്ദി പ്രകടിപ്പിച്ചതിനു പ്രധാനമന്ത്രി ജനങ്ങളോടു നന്ദി പറഞ്ഞു.
വിജയത്തിന്റെ പ്രകടനത്തിനു തുടക്കമായി: പ്രധാനമന്ത്രി
കൊറോണ വൈറസിനെതിരായുള്ള പോരാട്ടത്തില് മുന്നിരയില് നിലകൊള്ളുന്നവരോടു നന്ദി പ്രകടിപ്പിച്ചതിനു പ്രധാനമന്ത്രി ശ്രീ. നരേന്ദ്ര മോദി ജനങ്ങളോടു നന്ദി പറഞ്ഞു. ഒന്നിലേറെ ട്വീറ്റുകളില് പ്രധാനമന്ത്രി കുറിച്ചു: 'കൊറോണ വൈറസിനെതിരെയുള്ള പോരാട്ടം നയിച്ച ഓരോ വ്യക്തിയെയും രാജ്യം നന്ദി അറിയിച്ചു. സഹ പൗരന്മാരേ, നന്ദി.'
കോവിഡ്-19 ദുരിതത്തിനെതിരെയുള്ള നീണ്ട പോരാട്ടത്തില് രാജ്യം വിജയം നേടുന്നതിന്റെ തുടക്കമാണു നന്ദിപറയുന്നതിലൂടെ ഉണ്ടായിരിക്കുന്നതെന്നു പ്രധാനമന്ത്രി പറഞ്ഞു. സാമൂഹിക അകലം പാലിക്കുക എന്ന ആശയത്തില് നേരത്തേയുള്ള അതേ ദൃഢനിശ്ചയത്തോടും സംയമനത്തോടുംകൂടി ഉറച്ചുനില്ക്കാന് അദ്ദേഹം ജനങ്ങളോട് ആഹ്വാനം ചെയ്തു.
(
പ്രധാനമന്ത്രിയുടെ ഓഫീസ്
അമേരിക്കൻ കോൺഗ്രസിന്റെ സംയുക്ത യോഗത്തെ അഭിസംബോധന ചെയ്യാനുള്ള ക്ഷണം പ്രധാനമന്ത്രി സ്വീകരിച്ചു
അമേരിക്കൻ കോൺഗ്രസിന്റെ സംയുക്ത യോഗത്തെ അഭിസംബോധന ചെയ്യാനുള്ള സ്പീക്കർ കെവിൻ മക്കാർത്തിയുടെ ക്ഷണം പ്രധാനമന്ത്രി ശ്രീ നരേന്ദ്ര മോദി സ്വീകരിച്ചു. പങ്കിട്ട ജനാധിപത്യ മൂല്യങ്ങൾ, ജനങ്ങൾ തമ്മിലുള്ള ശക്തമായ ബന്ധം, ആഗോള സമാധാനത്തിനും സമൃദ്ധിക്കും വേണ്ടിയുള്ള അചഞ്ചലമായ പ്രതിബദ്ധത എന്നിവയുടെ അടിത്തറയിൽ കെട്ടിപ്പടുത്ത ഇന്ത്യയും യുഎസും തമ്മിലുള്ള സമഗ്രമായ ആഗോള തന്ത്രപരമായ പങ്കാളിത്തത്തിൽ പ്രധാനമന്ത്രി അഭിമാനം പ്രകടിപ്പിച്ചു.
സ്പീക്കർ കെവിൻ മക്കാർത്തിയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
സ്നേഹംനിറഞ്ഞ ക്ഷണത്തിന് കെവിൻ മക്കാർത്തി, മിച്ച് മക്കോണൽ, ചാൾസ് ഷുമർ, ഹക്കീം ജെഫ്രീസ് എന്നിവർക്ക് നന്ദി. കോൺഗ്രസിന്റെ സംയുക്ത സമ്മേളനത്തെ ഒരിക്കൽ കൂടി അഭിസംബോധന ചെയ്യാനുള്ള ക്ഷണം സ്വീകരിക്കുന്നതിൽ ഞാൻ അഭിമാനിക്കുന്നു, ഒപ്പം ഉറ്റു നോക്കുന്നു . പങ്കിട്ട ജനാധിപത്യ മൂല്യങ്ങൾ, ശക്തമായ ജനങ്ങൾ തമ്മിലുള്ള ബന്ധം, ആഗോള സമാധാനത്തിനും സമൃദ്ധിക്കും വേണ്ടിയുള്ള അചഞ്ചലമായ പ്രതിബദ്ധത എന്നിവയുടെ അടിത്തറയിൽ കെട്ടിപ്പടുത്ത അമേരിക്കയുമായുള്ള നമ്മുടെ സമഗ്രമായ ആഗോള തന്ത്രപരമായ പങ്കാളിത്തത്തിൽ ഞങ്ങൾ അഭിമാനിക്കുന്നു.
-ND-
(
വിദ്യാഭ്യാസ മന്ത്രാലയം
സ്കൂൾ വിദ്യാഭ്യാസ മന്ത്രിമാരുടെ ദേശീയ സമ്മേളനത്തിന്റെ രണ്ടാം ദിനത്തിൽ ശ്രീ ധർമ്മേന്ദ്ര പ്രധാൻ ഉദ്ഘാടന പ്രസംഗം നടത്തി
ന്യൂ ഡൽഹി: ജൂൺ 02, 2022
സ്കൂൾ വിദ്യാഭ്യാസ മന്ത്രിമാരുടെ ദേശീയ സമ്മേളനത്തിന്റെ രണ്ടാം ദിവസമായ ഇന്ന് ഉദ്ഘാടന സെഷനിൽ കേന്ദ്ര വിദ്യാഭ്യാസ മന്ത്രി ശ്രീ ധർമ്മേന്ദ്ര പ്രധാൻ സംസാരിച്ചു. ഗുജറാത്ത് മുഖ്യമന്ത്രി ശ്രീ ഭൂപേന്ദ്രഭായ് പട്ടേൽ; ഗോവ മുഖ്യമന്ത്രി ശ്രീ പ്രമോദ് സാവന്ത്; കേന്ദ്ര വിദ്യാഭ്യാസ, നൈപുണ്യ വികസന സഹമന്ത്രിമാർ; സംസ്ഥാനങ്ങളിലെ വിദ്യാഭ്യാസ മന്ത്രിമാർ; പുതിയ ദേശീയ പാഠ്യപദ്ധതി ചട്ടക്കൂട് വികസിപ്പിക്കുന്നതിനുള്ള സ്റ്റിയറിംഗ് കമ്മിറ്റി ചെയർപേഴ്സൺ - ശ്രീ കെ കസ്തൂരിരംഗൻ; വിദ്യാഭ്യാസ മന്ത്രാലയത്തിലെയും സംസ്ഥാന ഗവണ്മെന്റ്കളിലെയും മുതിർന്ന ഉദ്യോഗസ്ഥർ എന്നിവർ സമ്മേളനത്തിൽ പങ്കെടുത്തു.
പുതിയ വിദ്യാഭ്യാസ നയത്തിന്റെ പ്രീ-സ്കൂൾ മുതൽ സെക്കൻഡറി വരെയുള്ള 5+3+3+4 സമീപനം, ഇസിസിഇ, അധ്യാപക പരിശീലനത്തിനും മുതിർന്നവർക്കുള്ള വിദ്യാഭ്യാസത്തിനും ഊന്നൽ നൽകൽ, സ്കൂൾ വിദ്യാഭ്യാസവുമായി നൈപുണ്യ വികസനത്തിന്റെ സമന്വയം, മാതൃഭാഷയിലുള്ള പഠനത്തിന് മുൻഗണന എന്നിവ, 21-ാം നൂറ്റാണ്ടിലെ ആഗോള പൗരന്മാരെ തയ്യാറാക്കുന്നതിനുള്ള നടപടികൾ ആണെന്ന് അദ്ദേഹം പറഞ്ഞു.
ഭാവിയിലേക്ക് വിദ്യാർത്ഥികളെ സജ്ജരാക്കാൻ ഗവണ്മെന്റ് പിഎം ശ്രീ  സ്കൂളുകൾ സ്ഥാപിക്കാനുള്ള ശ്രമത്തിലാണ് എന്ന് മന്ത്രി അറിയിച്ചു. ഈ അത്യാധുനിക സ്കൂളുകൾ പുതിയ വിദ്യാഭ്യാസ നയം 2020-ന്റെ പരീക്ഷണശാല ആയിരിക്കും. പി എം ശ്രീ സ്കൂളുകളുടെ മാതൃകയിൽ ഭാവിയ്ക്കായി സജ്ജമായ വിദ്യാഭ്യാസ സ്ഥാപനങ്ങൾ സൃഷ്ടിക്കുന്നതിന് എല്ലാ സംസ്ഥാനങ്ങളിൽ നിന്നും/ കേന്ദ്രഭരണ പ്രദേശങ്ങളിൽ നിന്നും മുഴുവൻ വിദ്യാഭ്യാസ ആവാസവ്യവസ്ഥയിൽ നിന്നും അദ്ദേഹം നിർദ്ദേശങ്ങളും അഭിപ്രായങ്ങളും അഭ്യർത്ഥിച്ചു.
എല്ലാ സംസ്ഥാന വിദ്യാഭ്യാസ മന്ത്രിമാരിൽ നിന്നുമുള്ള അനുഭവവും അറിവും പങ്കിട്ട സമ്മേളനത്തിലെ ഫലവത്തായ ചർച്ചകൾ, എൻ ഇ പി 2020 ന് അനുസൃതമായി പഠന മേഖലയെ പരിവർത്തനം ചെയ്യുന്നതിലേക്ക് ഒരു പടി കൂടി മുന്നോട്ട് നയിക്കുമെന്ന് മന്ത്രി അഭിപ്രായപ്പെട്ടു.
(Visitor Counter : 120
PIB Headquarters
കർഷകർക്ക് തുണയായി കാർഷിക സേവന കേന്ദ്രം
നെൽകൃഷിക്ക് നിലമൊരുക്കൽ വരെ മത്സ്യകൃഷിക്ക് കൂട് നിർമാണം വരെയുള്ള സേവനങ്ങൾ ലഭ്യം
നെൽകൃഷിക്ക് നിലമൊരുക്കൽ മുതൽ മത്സ്യകൃഷിക്ക് കൂട് നിർമാണം വരെ എല്ലാതരം കാർഷിക സേവനങ്ങളും ഒരു കുടക്കീഴിൽ. കാർഷികവൃത്തിയിൽ സൗകര്യങ്ങളൊരുക്കുന്നതിനും മറ്റും ജില്ലയിലെ കർഷകരെ സഹായിക്കാൻ എറണാകുളം കൃഷിവിജ്ഞാന കേന്ദ്രത്തിന്റെ  കാർഷിക സേവന കേന്ദ്രം സിഎംഎഫ്ആർഐയിൽ പ്രവർത്തനസജ്ജമായി.
നെൽകൃഷി, പൊക്കാളി കൃഷി, മത്സ്യകൃഷി, കൂടുമത്സ്യ കൃഷി, ചെമ്മീൻകൃഷി, പച്ചക്കറി കൃഷി, കന്നുകാലി വളർത്തൽ, കോഴി വളർത്തൽ തുടങ്ങി വിവിധ കൃഷിരീതികളിൽ കർഷകരെ സഹായിക്കുന്നതിനായാണ് സേവന കേന്ദ്രം. കാർഷിക യന്ത്രസാമഗ്രികളുടെ സഹായവും കൃഷി മെച്ചപ്പെടുത്തുന്നതിനുള്ള ശാസ്ത്രീയ നിർദേശങ്ങളും കേന്ദ്രത്തിൽ നിന്ന ലഭ്യമാകും. സാങ്കേതിക പരിജ്ഞാനമുള്ള തൊഴിലാളികളുടെ കുറവ് മൂലം ഏറെ ബുദ്ധിമുട്ടനഭവപ്പെടുന്ന ജില്ലയിലെ കർഷകർക്ക് വളരെ പ്രയോജനകരമാകുന്നതാണ് കെവികെയുടെ പുതിയ പദ്ധതി.
എറണാകുളം കൃഷിവിജ്ഞാന കേന്ദ്രത്തിന്റെ കീഴിൽ സിഎംഎഫ്ആർഐയിൽ ആരംഭിച്ച കാർഷിക സേവന
കേന്ദ്രത്തിന്റെ പ്രവർത്തനോദ്ഘാടനം സിഎംഎഫ്ആർഐ ഡയറക്ടർ ഡോ എ ഗോപാലകൃഷ്ണൻ നിർവഹിക്കുന്നു.
(ട്രാക്ടർ, യന്ത്രകലപ്പ, കുഴിവെട്ടി, ഞാറ്നടീൽ യന്ത്രം, കളനശീകരണ യന്ത്രം, വിവിധയിനം സ്പ്രേയറുകൾ, പമ്പുകൾ തുടങ്ങിയവ അടങ്ങുന്ന കാർഷിക സേവന കേന്ദ്രത്തിന്റെ പ്രവർത്തനോദ്ഘാടനം സിഎംഎഫ്ആർഐ ഡയറക്ടർ ഡോ എ ഗോപാലകൃഷ്ണൻ നിർവഹിച്ചു. യന്ത്രവൽകൃത കൃഷിരീതികൾ ജനകീയമാക്കുന്നതിന് കേന്ദ്രസർക്കാർ വിഭാവനം ചെയ്ത പദ്ധതിയുടെ ഭാഗമായാണ് 40 ലക്ഷം രൂപ ചിലവിൽ കാർഷിക യന്ത്രസാമഗ്രികൾ സ്വന്തമാക്കി കെവികെ കാർഷിക സേവന കേന്ദ്രത്തിന് തുടക്കമിട്ടത്. മഴക്കാലം തുടങ്ങിയതോടെ നെൽകൃഷിക്ക് വേണ്ടിയുള്ള നിലമൊരുക്കലാണ് കേന്ദ്രത്തിൽ നിന്നുള്ള ഇപ്പോഴത്തെ പ്രധാന സേവനം.
കൃഷിപരിജ്ഞാനമുള്ള തൊഴിലാളികളുടെ കുറവ് പരിഹരിക്കുകയാണ് കാർഷിക സേവന കേന്ദ്രം കൊണ്ട് ലക്ഷ്യമിടുന്നത്. നെൽകൃഷിക്ക് നിലമൊരുക്കൽ, മത്സ്യകൃഷിക്ക് കുളം വൃത്തിയാക്കൽ, ചെളിയെടുക്കൽ, കൂടുനിർമാണം തുടങ്ങിയവ സേവന കേന്ദ്രത്തിൽ നിന്ന് ലഭ്യമാകും. എല്ലാതരം കാർഷിക സേവനങ്ങളും മിതമായ ഫീസ് നിരക്കിൽ ലഭ്യമാക്കുന്നതിന് കർഷകർക്ക് സേവന കേന്ദ്രത്തിൽ രജിസ്റ്റർ ചെയ്യാം. ഫോൺ 8089434479. പരിശീലനം ലഭിച്ച കെവികെയുടെ തൊഴിലാളികളാണ് നിലവിൽ കർഷകരെ സഹായിക്കാനെത്തുക. ഭാവിയിൽ, സ്വയം സഹായക സംഘങ്ങൾ രൂപീകരിച്ച് സേവന കേന്ദ്രത്തിന്റെ പ്രവർത്തന മേഖല വിപുലപ്പെടുത്തും. ജില്ലയുടെ വിവിധ ഭാഗങ്ങളിലുള്ളവർക്ക് ഈ സേവനം ഉപയോഗപ്പെടുത്താം. സിഎംഎഫ്ആർഐക്ക് കീഴിലാണ് എറണാകുളം കെവികെ പ്രവർത്തിക്കുന്നത്.
ആരോഗ്യ, കുടുംബക്ഷേമ മന്ത്രാലയം
ഇതുവരെ 184.53 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
(ന്യൂ ഡൽഹി: മാർച്ച് 28, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 184.53 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
16.16 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ; 13,773 കോവിഡ് കേസുകളുമായി കേരളം മുന്നിൽ
ന്യൂ ഡൽഹി: ഏപ്രിൽ 27, 2023
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.66 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത് 4,358 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 57,410 പേർ.
സജീവ കേസുകൾ ഇപ്പോൾ 0.13% ആണ്.
ഏപ്രിൽ 27, 2023, രാവിലെ 8 മണിയുടെ കണക്കുകൾ പ്രകാരം, 13,773 കോവിഡ് കേസുകളോടെ കേരളമാണ് ഏറ്റവും കൂടുതൽ കേസുകൾ രാജ്യത്ത് റിപ്പോർട്ട് ചെയ്യുന്നത്.
രോഗമുക്തി നിരക്ക് ഇപ്പോൾ 98.69% ആണ്.
കഴിഞ്ഞ 24 മണിക്കൂറിനിടെ 12,932 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,43,35,977 ആയി.
കഴിഞ്ഞ 24 മണിക്കൂറിൽ 9,355 പുതിയ കേസുകൾ റിപ്പോർട്ട് ചെയ്തു.
പ്രതിദിന പോസിറ്റിവിറ്റി നിരക്ക് 4.08%.
പ്രതിവാര പോസിറ്റിവിറ്റി നിരക്ക് 5.36%.
ആകെ നടത്തിയത് 92.60 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 2,29,175 പരിശോധനകൾ.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 143.83 കോടി പിന്നിട്ടു
(ന്യൂ ഡൽഹി: ഡിസംബർ 30 , 2021
കഴിഞ്ഞ 24 മണിക്കൂറിൽ 63,91,282 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 143.83 കോടി  കടന്നു. 1,53,47,226 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 7,486 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,42,58,778 ആയി. ദേശീയ രോഗമുക്തി നിരക്ക് 98.38%. -
കേന്ദ്ര-സംസ്ഥാന സർക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായി 63 ാം ദിവസവും പുതിയ പ്രതിദിന രോഗബാധിതരുടെ എണ്ണം 15,000-ത്തിൽ താഴെയാണ്.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 13,154 പേർക്കാണ്. നിലവിൽ രാജ്യത്ത് ചികിത്സയിലുള്ളത് 82,402.പേരാണ്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.24 ശതമാനമാണ്
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 11,99,252 പരിശോധനകൾ നടത്തി. ആകെ 67.64കോടിയിലേറെ  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 0.76 ശതമാനമാണ് – 46 ദിവസമായി 1% ത്തിൽ താഴെ. പ്രതിദിന രോഗസ്ഥിരീകരണ നിരക്ക് 1.10 ശതമാനമാണ്. കഴിഞ്ഞ 87 ദിവസമായി ഇത് 2 ശതമാനത്തിൽ താഴെയും, 122 ദിവസമായി 3 ശതമാനത്തിൽ താഴെയുമാണ്.